
[bookmark: _GoBack]Mərhəmətli və Rəhimli Allahın adı ilə.
Həmd aləmlərin rəbbi Allaha məxsusdur. Peyğəmbərlərin və elçilərin ən şərəflisi olan Muhəmmədə Allahın salamı ve xeyir-duası olsun.
İmam Muhəmməd ibn Əbdül-Vəhhabın bu "Dörd qayda" kitabının mətni "Şübhələrin kəşfi" kitabının müxtəsəridir.
Adətimiz üzrə, bir kitabı örənməyə başlamamışdan öncə suallar qoyuruq: Bu kitabı niyə öyrənirik? Və nəyə görə "Üs əsas" kitabının mətnini öyrəndikdən sonra "Dörd sual" kitabını seçmişik?
Cavab:
Birincisi, bu, alimlərin nəsihətidir.
İkincisi isə, imam Muhəmməd ibn Əbdül-Vəhhab (Allah ona rəhmət etsin) bu mətni zamanımızdakı şirk əhlinin gətirdiyi şübhələrə rədd edə bilməyimiz üçün yazmışdır və o, həqiqətdə, "Şübhələrin kəşfi" kitabının xülasəsidir.
Kimsə soruşa bilər ki, niyə birinci "Şübhələrin kəşfi"-ni, sonra isə onun müxtəsərini öyrənmirik?
Deyirik ki, çünki biz tələbəyik və tələbə alimlərin bizim üçün cızdığı cığır ilə, qoyduğu yol ilə getməlidir. Artıq keçmişik ki, alimlər bizi ən birinci tövhidi öyrənməyə yönləndirmiş, tövhiddən isə, əvvəlcə "Üç əsas"-ı, sonra da "Dörd qayda"-nı öyrənməyə irşad etmişdirlər. 
Hətta bəzi alimlər "Kitəbut-tövhid"-dən öncə "Şübhələrin kəşfi" kitabını oxumağın və öyrənməyin haram olduğunu deyirlər. Nəyə görə?
Deyirlər ki, çünki insan "Şübhələrin kəşfi"-ni oxusa və ona hansısa şübhə düşsə, onu dəf edə bilməyəcək. Lakin əgər o, əvvəlcə "Kitəbut-tövhid"-i, sonra "Şübhələrin kəşfi"-ni oxusa, Allahın izni ilə mümkün deyil ki, onda hər hansı bir şübhə qalsın, bütün şübhələr yox olur, çünki "Kitəbut-tövhid" şübhələrin qarşısını alan sədd kimidir.
Başqa kitablar da belədir, məsələn, tələbənin "Cəməl" və digər döyüşlərdə səhabələr arasında baş verənlər barədə olan kitabları oxuması düzgündürmü?
Şeyx İbn Useymin (Allah ona rəhmət etsin), "Vasitiyyənin şərhi" kitabında olduğu kimi, əhli sünnənin səhabələr barədə olan etiqadını öyrənməmişdən öncə səhabələr arasında baş verənləri zikr edən kitabları oxumağı haram görür, çünki ola bilər ki, oxuyucunun qəlbinə onlar barədə nə isə düşsün. Ona görə Allah Təala buyurub:
"Onlara əmin-amanlıq və ya qorxu xəbəri gəldikdə, onu yayarlar. Halbuki bunu Peyğəmbərə və özlərindən olan nüfuz sahiblərinə çatdırsaydılar, içərilərindən onun mahiyyətinə varan kəslər o xəbəri bilərdilər. Əgər sizə Allahın lütfü və rəhmi olmasaydı, əlbəttə, az bir qisminiz istisna olmaqla, şeytana uyardınız".[footnoteRef:1]  [1:  Ən-Nisə,  83.] 

Beləliklə, tələbənin kitablar oxumamışdan, kasetlər dinləməmişdən və s. öncə bu barədə alimlərdən soruşması lazımdır.
















Mərhəmətli və Rəhimli Allahın adı ilə. Kərim Allahdan, əzəmətli ərşin Rəbbindən istəyirəm ki, səni dünya və axirətdə Özünə dost tutsun, harda olursan ol, səni bərəkətli etsin və səni nemət veriləndə şükür edən, müsibət gələndə səbir edən, günah işlədəndə istiğfar edənlərdən etsin, çünki bu üç xislət səadətin ünvanıdır.

Müəllif (Allah ona rəhmət etsin) bu mübarək mətni "bəsmələ" ilə başlamışdır. Əhli sünnə və camaat alimləri Qurani-Kərimin, peyğəmbərlərin və sələf alimlərinin yoluna uyaraq, bunu yaxşı əlamət görərək, bununla Allahdan bərəkət istəyərək və səhih olmasa belə, "bismilləh ilə başlanılmayan hər bir əhəmiyyətli iş naqisdir" hədisinə əməl edərək kitablarını "bəsmələ" ilə başlayırlar.
Həmçinin, müəllifin (Allah ona rəhmət etsin) adətindəndir ki, tələbə üçün dua etsin, bu da müəllifin tələbəyə olan şəfqətindən və ona hər bir xeyrin çatmasını istəməyindəndir. O, sənin üçün "Dörd qayda"da iki yerdə, "Üç əsas"da isə üç yerdə dua etmişdir.
Kitabı şərh etməyə keçməzdən öncə, adət etdiyimiz kimi, kitabı qisimlərə bölək:
Birinci qisim müqəddimə və səadətin ünvanı barədədir.
İkinci qisim, şeyx Muhəmməd ibn Əbdül-Vəhhabın bütün kitablarında olduğu kimi, sənə tövhidi nə üçün öyrənməyimizi izah edir.
Üçüncü, sonuncu qisim isə dörd qaydanın şərhindən ibarətdir.

Müəllif (Allah ona rəhmət etsin) demişdir:  
‹Mərhəmətli və Rəhimli Allahın adı ilə. Kərim olan, əzəmətli ərşin Rəbbi olan Allahdan istəyirəm ki, səni həm dünyada, həm axirətdə Özünə dost tutsun›.
Müəllif  nəyə görə Allaha dua edir ki, tələbəni, oxuyucunu Özünə dost tutsun (ona himayədarlıq etsin, kömək olsun)? Çünki Allah Təala buyurub: "O, əməlisalehləri Özünə dost tutar".[footnoteRef:2] Allah səni Özünə dost tutubsa, demək sən əməlisalehsən, lakin Allahın dostları kimdir? Deyir: ayədə zikr olunanlardır: "Bilin ki, Allahın dostlarının (övliyalarının) heç bir qorxusu yoxdur və onlar qəm-qüssə görməzlər".[footnoteRef:3] Kimdir onlar? "O kəslər ki, iman gətirmiş və təqvalı olmuşlar".[footnoteRef:4] Yəni, imanla təqvanı cəm edənlərlər. Ona  görə şeyxulislam İbn Teymiyyə (Allah ona rəhmət etsin) demişdir: "Kim mömin, təqva sahibi olarsa, Allaha dost olar".  [2:  Əl-Əraf, 196.]  [3:  Yunus, 62.]  [4:  Yunus, 63.] 

Qəbirlər arasında yatan, içki içən, zina edən, oğurluq edən, sədəqə verməyən, ibadət etməyən kəs isə, şeytanın övliyalarındandır, onun Ər-Rəhmanın övliyalarından olması mümkün deyildir!
Müəllif deyir:"Səni dünya və axirətdə Özünə dost tutsun". Sonra da belə deyir: "Harda olursan ol, səni bərəkətli etsin". Sonra keçəcəyik ki, uca və nöqsansız Allah bərəkəti iki növ edib: şəri bərəkət və hissi bərəkət. Sonra isə "kitəbut-tövhid"də inşəAllah gələcək ki, təbərrük iki qismə bölünür: şəriətlə icazəli olan təbərrük və qadağan olunmuş təbərrük. Qadağan olunmuş təbərrük kiçik şirkin növlərindəndir, icazəli təbərrük isə, ya şəri, ya da hissi (maddi) bir şey ilə olur.
Şəri bir şey ilə təbərrükə, məsələn, peyğəmbər məscidində və ya məscidul-haramda namaz qılmaqla təbərrük etmək aiddir.
Hissi bir şey ilə təbərrükə misal kimi göstərmək olar ki, uca Allah dörd imamın, şeyxulislam İbn Teymiyyənin, şeyx Muhəmməd ibn ƏbdülVəhhabın, şeyx İbn Bəzin, şeyx İbn Useyminin və şeyx Albaninin kitablarına xeyir-bərəkət verib və ümmət bu kitablardan faydalanıb.
‹Nemət veriləndə şükür edən›: 
Bu, səadətin ünvanın məsələlərindən birincisidir, çünki səadətin birinci ünvanı odur ki, qul, ona nemət veriləndə şükür etsin. 
Birinci, bilməliyik ki, nemət özü bir sınaqdır. Bəs buna dəlil nədir? Dəlil çoxdur, onlardan:
"Biz sizi sınamaq üçün şər və xeyirlə imtahana çəkirik."[footnoteRef:5] [5:  Əl-Ənbiyə, 35.] 

"(Süleyman) taxtı yanında hazır durmuş görən kimi dedi: “Bu, Rəbbimin lütfündəndir ki, məni sınağa çəksin, görək şükür edəcəyəm, yoxsa nankor olacağam! Kim şükür etsə, ancaq öz xeyrinə şükür etmiş olar, kim də nankor olsa, (bilsin ki), həqiqətən, Rəbbim (onun şükrünə) möhtac deyildir, Səxavətlidir!"[footnoteRef:6] [6:  Ən-Nəml, 40.] 

"İnsana gəldikdə, nə zaman Rəbbin onu imtahana çəkib ehtiram etsə, ona bir nemət versə, o: “Rəbbim mənə ehtiram göstərdi!” –deyər."[footnoteRef:7] [7:  Əl-Fəcr, 15.] 

Həmçinin, Allah Təalanın İsrail oğullarından olan üç nəfəri sınağa çəkməsi hədisi də buna dəlildir. 
Demək, nemət sınaqdır və şükrə ehtiyacı var. Lakin nemət gəlməmişdən öncə qul kimə bağlı olmalıdır? Allaha. Niyə?  
Çünki cənnət Allahdan istənilir, çünki onun maliki Allahdır. Həmçinin, ruzi, onu Allahdan qeyrisindən istəmək mümkün deyil.
"Ölməz, (əbədi) Yaşayana təvəkkül et və Onu həmd-səna ilə təriflə."[footnoteRef:8] [8:  Əl-Furqan, 58.] 

"Siz Allahı qoyub ancaq bütlərə ibadət edir və yalan uydurursunuz. Şübhəsiz ki, Allahdan başqa ibadət etdikləriniz sizə ruzi verməyə qadir deyillər. Elə isə ruzini Allahdan diləyin ‒ yəni, Ondan diləyin, başqasından yox ‒ Ona ibadət edin və Ona şükür edin."[footnoteRef:9] [9:  Əl-Ənkəbut, 17.] 

Demək, nemət gəlməmişdən öncə qulun Allaha bağlı olması labüddür. Diqqət edin, bəzi insanlar deyir: "Kaş hər hansı bir nazirlə və ya tacirlə və ya əmirlə və s. tanış olaydım və Allahın ona verdiyi maldan və s. mənə də verərdi..." Bəzi tələbələr isə, Allah bizə də, onlara da hidayət versin, deyirlər: "İmamlar və şeyxlər bizim üçün nə edib?!" Xeyr, əsl odur ki, qulun bağlılığı Allaha olsun. "Ölməz, (əbədi) Yaşayana təvəkkül et və Onu həmd-səna ilə təriflə". 
Kitəbut-tövhidin şərhində israil oğullarından olan üç nəfər barədəki hədisdə gələcək ki, israil oğullarından üç nəfər var idi. Onlardan kor olanı nemət gəlmədən öncə Allaha bağlı idi. Keçəl ilə cüzamlı olan isə belə dedilər: "Ya Rəbb, insanların məndə ikrahlandığını məndən apar". Demək, onların Allaha bağlılığı yox idi. 
Beləliklə, nemət imtahandır və onun şükrə ehtiyacı var və məxluqun Xaliqə bağlı olması labüddür, başqasına bağlı olmamalıdır. Nemət gələndən sonra neməti verən, lütf edən Allaha şükür etməlidir. 
Nemətə şükür qəlb ilə, dil ilə və əzalar ilə olur.
Qəlb ilə: onda olan bütün nemətlərin Allahdan olduğuna etiqad etmək.
Dil ilə: "Və Rəbbinin nemətindən danış."[footnoteRef:10] [10:  Əd-Duhə, 11.] 

"(Süleyman) taxtı yanında hazır durmuş görən kimi dedi: “Bu, Rəbbimin lütfündəndir ki, məni sınağa çəksin, görək şükür edəcəyəm, yoxsa nankor olacağam! Kim şükür etsə, ancaq öz xeyrinə şükür etmiş olar, kim də nankor olsa, (bilsin ki), həqiqətən, Rəbbim (onun şükrünə) möhtac deyildir, Səxavətlidir!"[footnoteRef:11] [11:  Ən-Nəml, 40.] 

Əzaları ilə: bu üzvləri nemət verən Allaha şükür etməkdə istifadə etmək.
Hər bir nemətin şükrü özünə görədir. Allah sənə mal neməti verib, onu Allahın itaətinə xərclə. Allah sənə elm neməti verib, "üç əsas"-ı öyrəndin, ona əməl edib, ona dəvət etməlisən. Allah sənə göz neməti verib, yalnız Allahın sənə halal etdiklərinə bax.
"Kitəbut-tövhid"-də gələcək ki, imam Muhəmməd ibn Əbdül-Vəhhab (Allah ona rəhmət etsin) nemətə şükür barədə bir çox fəsil zikr etmişdir. Niyə? Çünki şeyxül-islam İbn Teymiyyə (Allah ona rəhmət etsin) demişdir: "Bu, Quran və Sünnədə çoxdur, Allah, nemət verməyi başqasına aid edərək Ona şirk edənləri qınayır:
"Qullarımdan şükür edəni azdır."[footnoteRef:12] [12:  Səba, 13.] 

"Əgər şükür etsəniz, sizə olan nemətimi artıraram."[footnoteRef:13] [13:  İbrahim, 7.] 

"Həqiqətən, o (Nuh) çox şükür edən qul idi".[footnoteRef:14] [14:  Əl-İsra, 3.] 

‹Müsibət gələndə səbr edən›: 
Səbir üç qismə bölünür:
1) Allaha itaət etməkdə səbir etmək;
2) Allaha asilik etməməkdə (günahlara qarşı) səbir etmək;
3) Allahın qəzayi-qədərinə səbir etmək.
Səbir etmək ümmətinin icması ilə vacibdir və başlarına müsibət gəldiyi zaman insanlar dörd qismə bölünür: qəzəblənən, səbir edən, razı qalan, şükür edən. 
Birinci: qəzəblənmək. Müsibətə qəzəblənmək ("təsəxxut") haramdır, böyük günahlardandır. O, qəlb ilə, dil ilə və bədən üzvləri ilə olur.
İkinci: səbir etmək. Səbir etmək ümmətin icması ilə vacibdir, insan qəlbi ilə, dili ilə və bədən üzvləri ilə səbir etməlidir.
Üçüncü: razı qalmaq. Bu, səbirdən daha üstündür və mütəhəbdir.
Dördüncü: şükür etmək. Bu, isə yuxarıdakıların hamısından daha üstün bir mərtəbədir və Allahın şükür edən bəndələrində olur. Müsibət baş verəndə Allaha şükür etmək Allah Təalaya daha çox sevimlidir.
Dedik ki, müsibətə qəzəblənməyin hökmü haramdır və bu, qəlb, dil və əzalarla olur.
Birinci: qəlb ilə. İbn Qeyyim deyir:
"Bəzi insanlar bunu qəlbi ilə edir, lakin dili ilə bunu deməyə cürət etmir. Qəlbində deyir: "Rəbbim mənə zülüm etdi, mən buna layiq deyildim, belə-belə olmalı idi..." Nəyi isə az və ya çox görür. Qəlbini yoxla, sən salamatsanmı?
İkinci: dil ilə. Vay-şivən salır və s.
Üçüncü: əzalar ilə. Yanaqlarını, yaxasını cırır, saçlarını yolur, əşyaları sındırır – bunlar hamısı əzalarla qəzəblənməyə aiddir. Bunlar hamısı haram və böyük günahdır.
Allah Təala Quranda və Sünnədə bir çox ayə və hədislərdə səbir edənləri tərifləmişdir. Məsələn:
"Səbir edənləri müjdələ".[footnoteRef:15] [15:  Əl-Bəqərə, 155.] 

"Yalnız səbr edənlərə mükafatları hesabsız veriləcəkdir"[footnoteRef:16]  [16:  Əz-Zumər, 10.] 

"Ey iman gətirənlər! Səbr edin, dözümlü olun, (sərhəd boyu) növbə ilə keşik çəkin və Allahdan qorxun ki, bəlkə nicat tapasınız!"[footnoteRef:17] [17:  Əli İmran, 200.] 

Səbirdən daha üstünü razı qalmaqdır, qeyd etdik ki, bu, müstəhəbdir. 
‹Günah edəndə istiğfar edər (Allahdan bağışlanma diləyər)› :
 Sanki müəllif demək istəyir ki, insan günah edərsə, sonra istiğfar edərsə, əsil odur ki, qınaq onun üzərindən götürülür və o kəs qınanılır ki, günahında israr etsin və istiğfar etməsin.
‹Bu üç xislət səadətin ünvanıdır› : 
İnsanların hallarına baxan görər ki, onlar bu üç şeydən kənara çıxmırlar: şadlıq, bədbəxtlik və günah. Şadlıqda şükür, bədbəxtlikdə səbir, günah etdikdə isə istiğfar edən barədə deyilir ki, xoşbəxtdir.
Səndən soruşsalar ki, səadətin, xoşbəxtliyin ünvanı nədir? De: "Səadətin ünvanı odur ki, nemət veriləndə şükür edəsən, müsibət üz verdikdə səbir edəsən, günah işlətdikdə Allahdan bağışlanma diləyəsən".







Allah səni Öz itaətinə yönəltsin, bil ki, hənif din İbrahimin dinidir, o da ‒ tək Allaha ixlasla və dini yalnız Ona aid edərək ibadət etməyindir. Allah Təala bütün insanları bunun üçün yaratmış və onlara da yalnız belə etmələrini əmr etmişdir. Allah Təala buyurur: "Mən cinləri və insanları yalnız Mənə ibadət etmək üçün yaratdım".[footnoteRef:18] [18:  Əz-Zəriyət, 56.] 

Əgər bildinsə ki, Allah səni Ona ibadət etmək üçün yaradıb, onu da bil ki, necə ki, namaz yalnız dəstəmazla olduqda namaz adlanır, eləcə də bir ibadət yalnız tövhid üzərində olduğu zaman həqiqi ibadət olur. Ayaqyoluna çıxmaq dəstəmazı pozduğu kimi, şirk də ibadətə girərsə, onu batil edər.
Əgər bilsən ki, şirk ibadətə qarışanda onu pozur, əməli batil edir və əməl sahibini əbədi cəhənnəmlik edir, o zaman bilərsən ki, sənin üzərinə ən vacib olan bunu öyrənməkdir. Bəlkə bunun sayəsində Allah səni bu tordan ‒ Allaha şirk qoşmaqdan xilas edər. Hansı ki, Allah Təala onu barədə belə buyurur: "Şübhəsiz ki, Allah Ona şərik qoşanı bağışlamaz, bundan aşağı olanı isə, istədiyinə bağışlayar".[footnoteRef:19] [19:  Ən-Nisə, 48.] 

Bu da, Allahın Öz kitabında qeyd etdiyi dörd qaydanı bilməklə olur.

‹Allah səni Öz itaətinə yönəltsin, bil ki...› : 
Qeyd etdiyimiz kimi, tələbə üçün dua etmək müəllifin adətindəndir və bu, artıq ikinci dəfədir ki, o,  tələbə üçün dua edir.
‹Hənif dini (hənifiyyə) İbrahimin dinidir...› : 
Hənif ‒ Allaha üz tutan, şirkdən üz döndərəndir. "Həqiqətən, İbrahim Allaha müti, hənif bir imam idi. O, müşriklərdən deyildi".[footnoteRef:20] Yəni, Allaha üz tutan, şirkdən üz döndərən idi. [20:  Ən-Nəhl, 120.] 

‹Allaha ixlasla və dini yalnız Ona aid edərək ibadət etməyindir› : 
Bütün peyğəmbərlərin və elçilərin dəvət etdiyi tövhid uluhiyyət tövhididir və Məhəmməd peyğəmbər (salləllahu aleyhi və səlləm) içərilərinə göndərildiyi kafirlərlə məhz uluhiyyət tövhidinə görə mübarizə aparırdı. "Siz mənim ibadət etdiyimə ibadət edən deyilsiniz" , "mən də sizin ibadət etdiklərinizə ibadət edən deyiləm.[footnoteRef:21] [21:  Əl-Kəfirun, 3-4.] 

‹Allah Təala bütün insanları bunun üçün yaratmış və onlara da yalnız belə etmələrini əmr etmişdir. Allah Təala buyurur: "Mən cinləri və insanları yalnız Mənə ibadət etmək üçün yaratdım"›: 
Demək, cinlərin və insanların yaradılış qayəsi tək və şəriksiz Allaha ibadətdir.
‹Əgər bildinsə ki, Allah səni Ona ibadət etmək üçün yaradıb, onu da bil ki, necə ki, namaz yalnız dəstəmazla olduqda namaz adlanır, eləcə də bir ibadət yalnız tövhid üzərində olduğu zaman həqiqi ibadət olur›:
Bu, çox mühümdür, hər hansı bir ibadət ixlasla və Peyğəmbərin (salləllahu aleyhi və səlləm) yoluna uyğun edilməsə, onun ibadət olması mümkün deyildir. Bu iki şərtdən biri olmazsa, ibadət batil olar. Müəllifin dediyi kimi, necə ki, təharətsiz qılınan namaz namaz adlanmır və namaz zamanı dəstəmaz pozularsa, namaz batil olar, çünki dəstəmaz namazın şərtlərindəndir. Eləcə də, ibadətdə niyyət və ya ixlas olmazsa, o ibadət batil  olar. Allah Təala tövhidsiz heç bir əməli qəbul etmir, bu da, tövhidin əhəmiyyətinə dəlildir.
‹Əgər bilsən ki, şirk ibadətə qarışanda onu pozur, əməli batil edir və əməl sahibini əbədi cəhənnəmlik edir, o zaman bilərsən ki, sənin üzərinə ən vacib olan bunu öyrənməkdir.
Bu da, Allahın Öz kitabında qeyd etdiyi dörd qaydanı bilməklə olur› :
Böyük şirk ‒ əgər insan onun üzərində ölərsə, cəhənnəmdə əbədi olaraq qalar. Kiçik şirkin üzərində ölərsə, şirkinin miqdarında əzablandırılar, sonra Cənnətə girər və bu alimlərin bir rəyinə görədir.
Hər bir halda, şirkdən çəkinmək labüddür, istər böyük olsun, istər kiçik. Əgər insan tövbənin qəbul olunduğu müddətdə (günəş qərbdən çıxana qədər və insana ölüm gələnə qədər) tövbə edərsə, istər böyük şirkə düşsün, istər kiçik, istər böyük günahlar etsin, istər kiçik, Allah onun tövbəsini qəbul edər.
‹Bəlkə bunun sayəsində Allah səni bu tordan ‒ Allaha şirk qoşmaqdan xilas edər› : 
Sanki şeytan tor qurur və onunla insanları ovlayır və o, şirk torudur.
‹Hansı ki, Allah Təala onu barədə belə buyurur: "Şübhəsiz ki, Allah Ona şərik qoşanı bağışlamaz, bundan aşağı olanı isə, istədiyinə bağışlayar"›:
Bil ki, Allah şirk üzərində öləni bağışlamayacaq. Allahdan salamatlıq və afiyət istəyirik.


















Birinci qayda:

Bil ki, Peyğəmbərin (Allahın salamı və salavatı onun üzərinə olsun) döyüşdüyü kafirlər iqrar edirdilər ki, yaradan da, hər şeyi idarə edən də Allahdır. Amma bu iqrar onların islama girməsinə kifayət etmədi.
Dəlil də Allahın bu ayəsidir: "De: “Sizə göydən və yerdən ruzi verən kimdir? Qulaqlara və gözlərə hakim olan kimdir? Ölüdən diri çıxaran, diridən də ölü çıxaran kimdir? İşləri yoluna qoyan kimdir?” Onlar deyəcəklər: “Allah!” De: “Bəs belə olduğu halda Allahdan qorxmursunuz?”"[footnoteRef:22] [22:  Yunus, 31.] 


 
Birinci qayda və ya birinci şübhə: bir müşrik sənə desə ki, mən Allahı yaradan, ruzi verən, dirildən, öldürən olmasında təkləşdirirəm, ona deyirik ki, bu dediyin düzgündür, lakin bu, peyğəmbərlərin və elçilərin çağırdığı tövhid deyil. Sənin dediyini Peyğəmbərin (salləllahu aleyhi və səlləm) içlərinə göndərildiyi kafirlər də iqrar edirdilər, bu, rububiyyət tövhididir. O kafirlərin Allaha bəzi ibadətləri var idi, lakin Peyğəmbər (salləllahu aleyhi və səlləm) onlarla vuruşdu ki, ibadət bütövlüklə Allaha olsun. İbadətdən hər hansı bir şeyi Allahdan qeyrisi üçün edən müşrikdir, kafirdir və o, Peyğəmbərin (salləllahu aleyhi və səlləm) içlərinə göndərildiyi kafirlərə müvafiq olmuşdur.
Demək, tövhidin hər üç növündə ‒ rububiyyət, uluhiyyət və adlar-sifətlər tövhidində Allahı təkləşdirmək labüddür.
Həmin kəs sənə desə ki,  Peyğəmbərin (salləllahu aleyhi və səlləm) içlərinə göndərildiyi kafirlər rububiyyət tövhidini iqrar etdiklərinə dəlil nədir, cavab olaraq, müəllifin gətirdiyi ayələri ona oxu. Peyğəmbərlə (salləllahu aleyhi və səlləm) kafirlərin arasındakı düşmənçilik məhz uluhiyyət tövhidində olub. "Siz mənim ibadət etdiyimə ibadət edən deyilsiniz" , "mən də sizin ibadət etdiklərinizə ibadət edən deyiləm."[footnoteRef:23] [23:  Əl-Kəfirun, 3-4.] 

Beləliklə, birinci qayda müxtəsər olaraq budur ki,  Peyğəmbərin (salləllahu aleyhi və səlləm) içlərinə göndərildiyi kafirlər rububiyyət tövhidini iqrar etmişdirlər və onların arasındakı düşmənçilik məhz uluhiyyət tövhidində idi və kim ibadətdən nəyi isə Allahdan qeyrisinə sərf edərsə, müşrik və kafir olar və Allahı tövhidin hər üç növündə təkləşdirmək vacibdir. Çünki müşriklər Allahın yaradan və ruzi verən olduğunu bilirdilər, lakin onlar bütlərə ibadətdən bəzisini sərf edirdilər: dua, qurban, nəzir, imdad diləmək və s., hətta məhəbbəti də: "İnsanlardan elələri də vardır ki, Allahdan qeyrilərini (Ona) tay tutur, onları da Allahı sevdikləri kimi sevirlər".[footnoteRef:24] Bütləri Allahı sevdikləri kimi sevirdilər, onlar bütləri Allaha yaratmaqda, ruzi verməkdə və idarə etməkdə bərabər tutmamışdılar, məhəbbətdə və ibadətin bəzisini onlara sərf etməklə onları Allaha bərabər tutmuşdular. [24:  Əl-Bəqərə, 165.] 


















İkinci qayda:

Onlar deyirlər: "Biz o ibadət etdiklərimizə yalnız Allaha yaxınlaşmaq və onlardan şəfaət ummaq üçün dua edib onlara yönəldik".
Allaha yaxınlaşmağa iddia etdikləri, bu dəlillə rədd olunur: “Allahı qoyub başqalarını özlərinə dost tutanlar: "Biz, onlara ancaq bizi Allaha daha çox yaxınlaşdırsınlar deyə ibadət edirik"– deyirlər. Əlbəttə ki, Allah ziddiyyətə düşdükləri şeylər barəsində onların arasında Öz hökmünü verəcəkdir. Şübhəsiz ki, Allah yalançı və kafirləri doğru yola yönəltməz.”[footnoteRef:25] [25:  Əz-Zumər, 3.] 

Şəfaət üçün gətirdikləri dəlil də, bu ayə ilə rədd olunur: “Onlar Allahı qoyub özlərinə nə bir zərər, nə də bir fayda verə bilənlərə ibadət edir və: "Onlar Allah yanında bizim şəfaətçilərimizdir!"– deyirlər.”[footnoteRef:26] [26:  Yunus, 18.] 

             Şəfaət iki yerə bölünür: inkar olunan şəfaət, isbat olunan şəfaət.
İnkar olunan şəfaət yalnız Allahın qadir olduğu şeyləri Allahdan başqasından tələb etməkdir. Dəlil də Allahın bu ayəsidir: “Ey iman gətirənlər! Alış-verişin, dostluğun və şəfaətin olmayacağı gün gəlməmişdən öncə sizə verdiyimiz ruzidən Allah yolunda xərcləyin! Kafirlər əsl zalımlardır.”[footnoteRef:27]  [27:  Əl-Bəqərə, 254.] 

İsbat olunan şəfaət isə, Allahdan tələb olunan şəfaətdir. Şəfaət edən şəfaəti etməklə Allah qatında şərəfləndirilir. Şəfaət olunan isə, Allah şəfaətə izn verdikdən sonra sözündən və əməlindən razı qaldığı kimsədir. Allah Təalə buyurur: "Onun izni olmadan Onun yanında kim şəfaət edə bilər?"[footnoteRef:28] [28:  Əl-Bəqərə, 255.] 

İkinci qayda və ya şübhə odur ki, əgər müşrik sənə "Mən Allahdan başqasına ibadət etmirəm, lakin bunlardan (şərik qoşduqlarından) yaxınlaşma və şəfaət istəyirəm desə, ona belə cavab veririk:
Sənin dediyin bu söz Peyğəmbərin (salləllahu aleyhi və səlləm) içlərinə göndərildiyi kafirlərin sözüdür və bu sözə görə onlar Peyğəmbərin (salləllahu aleyhi və səlləm) onları təkfir etməsini və onlarla vuruşmasını haqq etdilər. Biz ona Allaha yaxınlaşma və şəfaət barədə olan ayələri oxuyuruq, Allahdan qeyrisindən yaxınlaşma və şəfaət istəyən hər kəs kafir və müşrik olur.
Ərəb dilində şəfaət sözü birləşmək sözündəndir, "bir olan şeyi iki etmək" deməkdir.
Şəriət termini olaraq isə, şəfaət xeyir əldə etmək və ya zərəri dəf etmək üçün başqası ilə aranda vasitə tutmaqdır.
Şəfaət iki qismə bölünür (üç qismə bölməkdə də problem yoxdur): isbat olunan şəfaət və inkar olunan şəfaət.
İnkar olunan şəfaət Quranın inkar etdiyi şəfaətdir və o, Allahdan qeyrisindən Allahdan başqa heç kimin qadir olmadığı bir şeyi istəməkdir. Böyük şirk olan da bu şəfaətdir. “Ey iman gətirənlər! Alış-verişin, dostluğun və şəfaətin olmayacağı gün gəlməmişdən öncə sizə verdiyimiz ruzidən Allah yolunda xərcləyin! Kafirlər əsl zalımlardır.”[footnoteRef:29] Çünki onlar Allahdan qeyrisindən Allahdan başqa heç kimin qadir olmadığını istəyirlər. [29:  Əl-Bəqərə, 254.] 

Məxluqdan onun qadir olduğu bir şeyi istəmək isə, dörd şərt ilə icazəlidir: diri olsun, hazır olsun (yanında olsun və ya onunla əlaqə saxlayacağı yerdə olsun, onu eşidə bilsin və s.- tərc.), qadir olsun və səbəb olsun.
Lakin, məsələn, qəbir sahiblərinə və s. gedib istəmək, bu, inkar olunan şəfaətdir və bu, böyük şirkdəndir.
 İsbat olunan şəfaət Allahın Özü üçün isbat etdiyi şəfaətdir və o, Allahdan istənilir. Bu şəfaət Allahdan üç şərt ilə istənilir:
1. Allahın şəfaət izin verməsi. "Onun izni olmadan Onun yanında kim şəfaət edə bilər?"[footnoteRef:30] Hətta Peyğəmbərimiz (salləllahu aleyhi və səlləm) də Qiyamət günü Allahın izni gəlmədən şəfaətə başlaya bilməyəcək. [30:  Əl-Bəqərə, 255.] 

2. Allahın şəfaət edəndən razı olması.
3. Kim üçün şəfaət olunursa, Allahın ondan razı olması. "Onlar yalnız Onun razı qaldığı şəxslərdən ötrü şəfaət diləyir"[footnoteRef:31]. [31:  Əl-Ənbiyə, 28.] 

Bu üç şərt Allahın bu kəlamında cəm edilmişdir:
"Göylərdə neçə-neçə mələklər vardır ki, onların şəfaəti heç bir fayda verməz. Yalnız Allahın istədiyi kəsə izin verməsi və Onun razı olmasından sonra (fayda verər)". "Heç bir" – yəni, nə az, nə də çox fayda verər. "Razı qalmasından sonra" – yəni, Allahın həm şəfaət edəndən razı olması, həm də o kəsdən ki, onun üçün şəfaət olunur.  
Allahdan başqa heç kəs şəfaətə malik deyildir. Heç Peyğəmbər (salləllahu aleyhi və səlləm) belə şəfaətə malik deyil, o ki qalsın başqası.
Bu şəfaət iki qismə bölünür: xüsusi şəfaət və ümumi şəfaət.
Xüsusi şəfaət yalnız Peyğəmbərə (salləllahu aleyhi və səlləm) aid olandır, bu şəfaətdə onun ortağı yoxdur.
Ümumi şəfaət isə, həm bizim Peyğəmbərə (salləllahu aleyhi və səlləm), həm başqa peyğəmbərlərə və elçilərə, həmçinin, mələklərə və müvahhidlərə (tövhid əhli – tərc.) aiddir.
Xüsusi şəfaət üç qismə bölünür:
1. "Əş-şəfəətu əl-uzmə" (ən böyük, ən əzəmətli şəfaət);
2. Əmisi Əbu Talibin əzabının yüngülləşdirilməsi üçün olan şəfaəti.
3. Cənnətin qapılarının açılması üçün olan şəfaəti.
Ümumi şəfaət də üç qisimdir:
1. Dərəcələrin ucaldılması üçün olan şəfaət. Buna misal: cənazə üçün qılınan namaz, Peyğəmbər (salləllahu aleyhi və səlləm) belə dua etmişdi: "Allahım, Əbu Sələməni bağışla və onun dərəcəsini ucalt".
2. Müvahhidlərdən cəhənnəmə girənlərin oradan çıxması üçün olan şəfaət.
3. Müvahhidlərdən cəhənnəmə girməyi haqq edənlərin oraya girməməsi üçün olan şəfaət.





















Üçüncü qayda:

Peyğəmbər (salləllahu aleyhi və səlləm) müxtəlif şeylərə ibadət edən insanlara göndərildi. Onlardan bəzisi mələklərə, bəzisi peyğəmbərlərə və salehlərə, bəzisi ağaclara və daşlara, bəzisi isə günəşə və aya ibadət edirdilər. Peyğəmbər (salləllahu aleyhi və səlləm) onların hamısı ilə vuruşdu və onlar arasında heç bir fərq qoymadı. Buna dəlil Allahın bu kəlamıdır: "Fitnə aradan qalxana qədər və din tamamilə yalnız Allaha aid edilənədək onlarla vuruşun!"[footnoteRef:32] [32:  Əl-Ənfəl, 39.] 

Günəş və aya ibadət etmələrinə dəlil Allahın bu kəlamıdır: 
"Gecə və gündüz, günəş və ay Onun dəlillərindəndir. Əgər siz Ona ibadət edirsinizsə, onda günəşə və aya səcdə etməyin, onları yaradan Allaha səcdə edin."[footnoteRef:33] [33:  Fussilət, 37.] 

Mələklərə ibadət etmələrinə dəlil Allahın bu ayəsidir: 
"O sizə mələkləri və peyğəmbərləri özünüzə tanrılar qəbul etməyi buyurmaz."[footnoteRef:34] [34:  Əli İmran, 80.] 

Peyğəmbərlərə ibadət etmələrinə dəlil Allahın bu kəlamıdır: 
“Allah deyəcəkdir: "Ey Məryəm oğlu İsa! Sənmi insanlara: "Allahı qoyub məni və anamı iki məbud qəbul edin!"– demişdin?" İsa deyəcək: "Sən pak və müqəddəssən! Haqqım olmayan bir şeyi demək mənə yaraşmaz. Əgər bunu demiş olsaydım, əlbəttə, Sən onu bilərdin. Sən mənim qəlbimdə olanları bilirsən, mən isə Sənin Özündə olanları bilmirəm. Şübhəsiz ki, qeybləri bilən Sənsən!”[footnoteRef:35]  [35:  Əl-Məidə, 116.] 

Salehlərə ibadət etmələrinə dəlil Allahın bu kəlamıdır: 
"Onların yalvardıqları məbudların özləri də Rəbbinə – hansı daha yaxın olacaq deyə vəsilə axtarırlar, Onun rəhmətini umurlar, əzabından qorxurlar"[footnoteRef:36]  [36:  Əl-İsra, 57.] 

Ağaclara və daşlara ibadət etmələrinə dəlil Allahın bu kəlamıdır: 
"Siz tapındığınız Lat və Uzzanı gördünüzmü?  Həmçinin üçüncü olan Mənatı da?"[footnoteRef:37] [37:  Ən-Nəcm, 19-20.] 

Əbu Vaqid Əl-Leysi (Allah ondan razı olsun) demişdir:
“Peyğəmbərlə (salləllahu aleyhi və səlləm) bərabər Huneyn adlanan yerə çıxdıq. Həmin vaxt biz İslamda yeni idik. O vaxtlar müşriklərin  sidr ağacı var idi, onun yanında etikaf edirdilər və silahlarını həmin ağacdan asırdılar ki, guya ağac bu silahlara güc verəcək. Həmin ağaca asılqan ağacı deyirdilər. Biz də bir sidr ağacının yanından keçdikdə dedik: "Ey Allahın Rəsulu, onların asılqan ağacı olduğu kimi bizə də bir asılqan ağacı təyin et". Peyğəmbər (salləllahu aleyhi və səlləm) dedi: "Allahu Əkbər! Bu sizdən əvvəlkilərin yoludur. Nəfsim əlində Olana and olsun ki, bənu israilin Musaya dediyini siz mənə dediniz: "Onların ilahları olduğu kimi bizə də bir ilah düzəlt. O (Musa) dedi: siz cahil bir qövmsünüz". Siz özünüzdən əvvəlkilərin yoluna uyacaqsınız"”[footnoteRef:38]  [38:  Hədisi Ət-Tirmizi rəvayət etmiş (h. 2180) və həsən-səhih olduğunu demişdir.
Həmçinin, Əl-Əlbəni də səhih olduğunu demişdir. ] 


Üçüncü qayda odur ki, əgər müşrik sənə desə: "sənin dəlil gətirdiyin ayələr bütlərə ibadət edənlər barədə nazil olub, mən isə bütlərə ibadət etmirəm, sən bütlər barədə nazil olan ayələri saleh insanlara, mələklərə və s. necə tətbiq edirsən?!",  biz ona belə deyirik:
Peyğəmbərin (salləllahu aleyhi və səlləm) içlərinə göndərildiyi kafirlər yalnız bütlərə ibadət etmirdilər, onların ibadətləri növbənöv idi. Onlardan bəziləri bütlərə, bəziləri isə daşlara, ağaclara, günəşə, aya, mələklərə, saleh insanlara, peyğəmbərlərə ibadət edirdilər. Allah Özündən qeyrisinə ibadət edənlərin hamısını təkfir etdi, kim olur olsun. Allah Təala buyurmuşdur:
"Allaha ibadət edin və Ona heç bir şeyi şərik qoşmayın"[footnoteRef:39] Buradakı "heç bir şeyi" ifadəsinin içinə Allahdan başqa ibadət olunan hər kəs və hər şey aiddir: peyğəmbərlər, övliyalar, cinlər, saleh insanlar və başqaları. [39:  Ən-Nisə, 36.] 

‹Mələklərə ibadət etmələrinə dəlil Allahın bu ayəsidir: 
"O sizə mələkləri və peyğəmbərləri özünüzə tanrılar qəbul etməyi buyurmaz."›: Bu həm mələklərə, həm də peyğəmbərlərə ibadət etdiklərinə dəlildir.
‹Peyğəmbərlərə ibadət etmələrinə dəlil Allahın bu kəlamıdır: 
“Allah deyəcəkdir: "Ey Məryəm oğlu İsa! Sənmi insanlara: "Allahı qoyub məni və anamı iki məbud qəbul edin!"– demişdin?"› :
Allah Təala İsadan (əleyhis-sələm) Özünün ondan daha yaxşı bildiyi halda bunu soruşdu ki, İsa ibadətin yalnız Allahın haqqı olduğuna şahidlik etsin.
‹ "Sən pak və müqəddəssən! Haqqım olmayan bir şeyi demək mənə yaraşmaz"› :
Yəni, bu, mənim haqqım deyildir, bu yalnız Allahın haqqıdır, mən isə ancaq bir qulam. “Mən onlara mənə əmr etdiyindən başqa bir şey demədim: "Mənim rəbbim və sizin rəbbiniz olan Allaha ibadət edin!"”[footnoteRef:40] [40:  Əl-Məidə, 117.] 

‹ "Onların yalvardıqları məbudların özləri də Rəbbinə – hansı daha yaxın olacaq deyə vəsilə axtarırlar, Onun rəhmətini umurlar, əzabından qorxurlar." › :
Ayənin mənası budur ki, sizin Allahdan başqa çağırdıqlarınız -   peyğəmbərlər, saleh insanlar və ya mələklər – onlar özləri Allaha dua edirlər. Bəzi alimlər demişlər ki, bu ayə dua edən olan, Allaha möhtac olan halda özünə dua edilən hər kəsə aiddir. Möhtac və aciz olan birinə necə dua edirsən?! "Ey insanlar! Siz Allaha möhtacsınız. Allah isə zəngindir (heç nəyə möhtac deyildir). O hər cür tərifə layiqdir!"[footnoteRef:41] [41:  Fatir, 15.] 

‹ Ağaclara və daşlara ibadət etmələrinə dəlil Allahın bu kəlamıdır: 
"Siz tapındığınız Lat və Uzzanı gördünüzmü?  Həmçinin üçüncü olan Mənatı da?" › :
Bu inkar mənasındadır, yəni, bu əzəmətləşdirdiyiniz, onlar üçün qurban kəsdiyiniz və onların bərəkət sahibi olduqlarını iddia etdiyiniz bütlər barədə mənə xəbər verin.
‹ Əbu Vaqid Əl-Leysi (Allah ondan razı olsun) demişdir:
“Peyğəmbərlə (salləllahu aleyhi və səlləm) bərabər Huneyn adlanan yerə çıxdıq. Həmin vaxt biz İslamda yeni idik. O vaxtlar müşriklərin  sidr ağacı var idi, onun yanında etikaf edirdilər və silahlarını həmin ağacdan asırdılar ki, guya ağac bu silahlara güc verəcək... › :
Hədisdə dəlil yeri odur ki, kafirlər ağaca bağlanıb ona ibadət edirdilər. Onlar ağaclara və daşlara ibadət edirdilər və  etiqad edirdilər ki, bu ağac  silahlara güc-qüvvət verir və etiqad edirdilər ki, o, bərəkət əldə etmək üçün səbəbdir və bununla müharibələrdə qalib gələcəklər və s.














Dördüncü qayda:

Zamanımızda olan müşriklərin şirki əvvəlkilərin şirkindən daha şiddətlidir. Çünki, əvvəlkilər asanlıq halında Allaha şərik qoşurdular, çətinlik anında isə ixlaslı olurdular. Zamanımızda olan müşriklər isə, asanlıqda da, çətinlikdə də şirk qoşurlar.
Buna dəlil Allahın bu kəlamıdır:
"Onlar gəmiyə mindikləri zaman, dini yalnız Allaha məxsus edərək, Ona yalvarırlar. Allah onları xilas edib quruya çıxaran kimi, yenə də Ona şərik qoşurlar."[footnoteRef:42] [42:  Əl-Ənkəbut, 65.] 


Dördüncü, sonuncu qaydada müəllif  buyurur ki, Peyğəmbərin (salləllahu aleyhi və səlləm) içlərinə göndərildiyi kafirlərin şirki daha az idisə, onlar rahatçılıqda şirk edir, çətinlikdə isə ixlaslı olurdular. Lakin, buna baxmayaraq, Allah onları kafir adlandırdı, çünki tövhid həm asanlıqda, həm də çətinlikdə olmasa, düzgün sayılmır. Zamanımızdakı müşriklər isə, onlar daim şirk edirlər – həm asanlıqda, həm də çətinlikdə. Demək, onlar hər şeydən qabaq kafirdirlər, çünki onlarən şirki, Peyğəmbərin (salləllahu aleyhi və səlləm) içlərinə göndərildiyi kafirlərin şirkindən daha şiddətlidir.


Bitdi. Peyğəmbərimiz Muhəmmədin, onun ailəsinin və səhabələrinin üzərinə Allahın salavatı və salamı olsun!
    
 
  

 
